

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI BISTRIȚA - NĂSĂUD**  |

**DECIZIA ETAPEI DE ÎNCADRARE- proiect 06.07.2020**

Ca urmare a solicitării de emitere a acordului de mediu adresată de **SC TERAPLAST SA,** cu sediul în localitatea Sărățel, nr. 15A, km 45+500, comuna Șieu-Măgheruș, județul Bistriţa-Năsăud, înregistrată la Agenţia pentru Protecţia Mediului Bistriţa-Năsăud cu nr. 4543/28.04.2020*, ultima completare la nr. 7055/06.07.2020*, în baza Legii nr. 292/2018 privind evaluarea impactului anumitor proiecte publice și private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, aprobată cu modificări prin Legea nr. 49/2011, cu modificările și completările ulterioare,

**Agenţia pentru Protecţia Mediului Bistriţa-Năsăud decide**, ca urmare a consultărilor desfăşurate în cadrul şedinţelor Comisiei de Analiză Tehnică din data de 01.07.2020, **că proiectul: "Extindere stație de epurare",** propus a fi amplasat în localitatea Sărățel, nr. 15A, km 45+500, comuna Șieu-Măgheruș, județul Bistriţa-Năsăud, **nu se supune evaluării impactului asupra mediului**.

**Justificarea prezentei decizii:**

**I. Motivele pe baza cărora s-a stabilit necesitatea neefectuării evaluării impactului asupra mediului sunt următoarele:**

*Proiectul propus* ***intră*** *sub incidența Legii nr. 292/2018 privind evaluarea impactului anumitor proiecte publice și private asupra mediului, fiind încadrat în anexa nr. 2,*

*- la punctul 11 lit. c) stații pentru epurarea apelor uzate, altele decât cele prevăzute în anexa nr. 1;*

*- la punctul 13 lit. a): orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*Proiectul propus* ***intră*** *sub incidența art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări și completări prin Legea nr. 49/2011, cu modificările și completările ulterioare– fiind amplasat în imediata vecinătate a sitului Natura 2000 ROSCI0400 Șieu-Budac, iar evacuarea apelor decantate se face în râul Șieu, în sit;*

*Proiectul propus* ***intră sub incidența prevederilor***[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-08#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-08#p-10135178)*din Legea apelor nr. 107/1996, cu modificările și completările ulterioare.*

*Proiectul a parcurs etapa de evaluare iniţială şi etapa de încadrare, din analiza listei de control pentru etapa de încadrare şi în baza criteriilor de selecţie pentru stabilirea necesităţii efectuării evaluării impactului asupra mediului din Anexa 3 la Legea nr. 292/2018,* ***nu rezultă un impact semnificativ asupra mediului al proiectului propus.***

*Pe parcursul derulării procedurii de mediu, anunţurile publice au fost mediatizate prin: afişare la sediul Primăriei comunei Șieu Măgheruș, la sediul titularului, publicare în presa locală, afişare pe site-ul şi la sediul A.P.M. Bistriţa-Năsăud.*

*Nu s-au înregistrat observaţii/comentarii/contestaţii din partea publicului interesat pe durata desfășurării procedurii de emitere a actului de reglementare.*

***1. Caracteristicile proiectului****:*

***a)*** ***dimensiunea și concepția întregului proiect*** :

*Prin proiect se propune extinderea stației de epurare existente pe amplasament prin adăugarea unui nou reactor, dar și a altor utilaje: suflante, pompe, tablou de automatizare nou;*

*Debit mediu actual = 18 m³/zi*

*Debit mediu după extindere = 36 m³/zi*

 *Necesitatea proiectului rezultă din extinderea capacității de producție a S.C. Teraplast S.A., prin realizarea halelor de producție fitinguri, țevi diverse și cămine.*

 *Activitatea desfășurată de S.C. TERAPLAST S.A. în Parcul Industrial TERAPLAST a fost reglementată prin A.M. nr. 169/30.12.2009, emisă de A.P.M. Bistrița-Năsăud pentru Platforma industrială TERAPLAST, în localitatea Sărățel, DN 15A, km. 45+500, comuna Șieu Măgheruș, județul Bistrița-Năsăud și se află în procedură de reautorizare.*

***Descrierea caracteristicilor fizice ale proiectului:***

*- stație de epurare mecano - biologică, monobloc, tip ASMONOcompN/PUMP, dimensionată pentru un debit maxim de Q = 19 m³/zi și 150 l.e., având următoarele componente: bazin epurare mecanică și stabilizare nămol BEM-SN, bazin tampon-omogenizare BT, reactor biologic RB, cameră tehnologică;*

*Stația de epurare existentă are rolul de a epura apa uzată fecaloid-menajeră rezultată din grupurile sanitare ale clădirilor existente pe amplasament. Apa epurată este evacuată în râul Șieu. Colectarea apei uzate și evacuarea apei uzate în emisar se vor face prin sistemul de canalizare existent, a cărui dimensionare permite acest lucru.*

*- Stația de pompare nr. 2 existentă care alimentează stația de epurare este funcțională și nu s-a prevăzut nici o modificare. După stația de pompare nr. 2 se va monta o sită cilindrică cu autocurățire, pentru preepurarea mecanică a apei uzate. Reziduurile se vor evacua într-o pubelă. Bazinul BEM-SM existent se va transforma în bazin de omogenizare. Se vor înlătura pereții despărțitori și se vor monta următoarele echipamente:*

*- pompă submersibilă - 2 buc*

 *- plutitoare - 3 buc*

*- mixer submersibil, cu ghidaj de inox - 1 buc*

*În paralel cu reactorul biologic existent, se va monta un bazin nou, cu echipament nou, care conține următoarele:*

*- SBR2 - reactorul nou*

*- bazin din PP cu dimensiunile 5000x2160x2880 mm, dotat cu 2 cămine cu capace termoizolante cu dimensiunile 2000x2000 mm, bazinul se va betona*

*- sistem de aerare cu bule fine - 1 set*

*- pompă de evacuare apă epurată,cu ghidaj de inox - 1 buc*

*- pompă evacuare nămol în exces - 1 buc*

*- agitator submersibil, cu ghidaj din inox -1 buc*

*- senzor optic și controler comun de oxigen dizolvat - 1 buc*

*- pompă de dozare coagulant - 1 buc*

*- plutitoare - 3 buc*

*- suflantă cu carcasă fonoizolantă - 1 buc*

*- SBR 1-reactorul vechi*

*Pentru reactorul vechi SBR1, s-a propus:*

*- schimbarea echipamentelor electrice:*

*- pompă evacuare apă epurată, cu ghidaj de inox - 1 buc*

*- pompă evacuare nămol în exces -1 buc*

*- agitator submersibil, cu ghidaj de inox - 1 buc*

*- senzor optic(controler comun cu senzorul de la SBR2) - 1 buc*

*- plutitoare - 3 buc*

*- suflantă cu carcasă fonoizolantă - 1 buc*

*Bazin stabilizare nămol*

*Bazinul BO existent va fi transformat într-un bazin de stocare și stabilizare aerobă a nămolului.*

*Nămolul în exces va fi îngroșat, după care se va vidanja periodic. Pentru bazinul de stabilizare*

*se va folosi suflanta existentă.*

*Tabloul de automatizare*

*Pentru funcționarea stației de epurare extinsă, noul tablou de automatizare se compune din:*

*- dulap metalic IP65(Rittal)*

*- componentele din tablou vor fi Eaton/Weidmuller/Phoenix Contact*

*- tabloul va acționa,alimenta și comanda toate utilajele și echipamentele*

*- include proiectarea, realizare program și montaj cabluri/PIF*

 *Alimentarea cu apă potabilă la branșament se face prin conductă de PEHD 32, Pn 10 at.*

*Evacuarea apelor menajere se face prin intermediul reţelei de canalizare din incintă, realizată din tuburi PVC, KG DN 200 mm şi staţia de epurare a apelor uzate, de tip monobloc. Apele epurate sunt dirijate către râul Șieu aflat în vecinătatea Platformei Industriale Teraplast.*

*Pentru construcțiile existente - necesarul de apă tehnologică şi rezerva pentru stins incendiul se asigură prin puţuri forate şi un rezervor de apă de capacitate 300 m³ și unul de 400* *m³. Apa tehnologică se recirculă printr-un sistem de răcire. Sursele de apă, conducta de aducţiune pentru apă potabilă, puţurile forate şi rezervorul de apă existente, asigură funcţionarea obiectivului în regim normal, satisfăcând cerinţele funcţionării continue.*

*Organizarea șantierului se va face în interiorul platformei industriale Teraplast, pe terenul aflat în proprietatea titularului. Lucrările necesare organizării de șantier prevăd asigurarea unor suprafețe pentru depozitarea de materiale de construcții. Perimetrul se va delimita cu panouri opace din tablă, de min 2,00 m înălțime. Lucrările de execuție se vor desfășura fără afectarea domeniului public și numai cu personal calificat. Pentru accesul utilajelor de montaj și echipamentului necesar realizării lucrărilor propuse se vor folosi drumurile existente. Nu sunt necesare construcții suplimentare, baracamentele și echipamentele provizorii necesare executării lucrărilor se vor amplasa în interiorul incintei.*

 *Pentru alimentarea cu energie electrică a organizării de șantier se va face un racord din instalația existentă, în funcție de soluția propusă de către beneficiar. Suprafața necesară organizării de șantier va fi de cca. 15 m2, unde se vor amplasa dotările minime necesare: container metalic cu rol de vestiar / birou, wc ecologic, amenajare de platforma balastată pentru eventuale depozitări de materiale.*

**b) *cumularea cu alte proiecte existente și/sau aprobate***: *în zonă există propus un proiect de același tip (Decantor apă industrială reciclare PVC, titular: SC TERAPLAST SA), dar efectul cumulat cu acesta, nu este semnificativ;*

***c) utilizarea resurselor naturale, în special a solului, a terenurilor, a apei și a biodiversității****: dintre resursele naturale se utilizează piatră spartă, nisip, pietriș;*

**Utilități:**

*1. Alimentare cu apă: apa potabilă și pentru nevoile de igienă va fi asigurată din conducta de aducțiune, în procesul tehnologic de realizare a proiectului nu este necesară apa;*

*2. Evacuarea apelor uzate: nu rezultă ape uzate în procesul de realizare a proiectului, în scop menajer se folosește o toaletă ecologică;*

*3. Energie electrică: alimentarea cu energie electrică se va face din postul de transformare electrică existent pe platformă;*

*4. Încălzirea și prepararea apei calde menajere: nu va fi asigurată;*

***d) cantitatea și tipurile de deșeuri generate/gestionate****:*

- *în perioada de implementare a proiectului va rezulta materialul steril – sol, ce va fi utilizat la refacerea mediului;*

*- deșeurile de tip menajer rezultate de la personalul angajat se vor colecta selectiv şi se vor gestiona conform prevederilor legale în vigoare. Deşeurile menajere vor fi gestionate prin relaţie contractuală cu operatorul de salubritate.*

**e) emisiile poluante, inclusiv zgomotul şi alte surse de disconfort:** *rezultă numai la faza de execuție a proiectului și se datorează executării săpăturilor cu ajutorul utilajelor. Este posibilă dispersia particulelor sub formă de praf și producerea de zgomot.*

**f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:** *la implementarea proiectului nu se utilizează substanţe periculoase și tehnologii care pot să inducă risc de accidente.*

**g)** **riscurile pentru sănătatea umană (de ex., din cauza contaminării apei sau a poluării atmosferice):** *proiectul se implementează în intravilanul localității Sărățel, în zonă industrială, nu prezintă risc pentru sănătatea umană.*

**2. Amplasarea proiectelor:**

**2.1** ***utilizarea actuală şi aprobată a terenurilor:*** *conform Certificatului de Urbanism nr. 37/02.04.2020, cu valabilitate până la data de 02.04.2021, eliberat de Primăria comunei Șieu-Măgheruș, terenul destinat proiectului este proprietate privată, în intravilanul localității Sărățel, categoria de folosință curte construcții, zonă activități industriale;*

***2.2 bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** *resursele naturale utilizate pentru realizarea proiectului sunt disponibile în zonă;*

**2.3*****capacitatea de absorbţie a mediului natural, acordându-se o atenţie specială următoarelor zone:***

*a) zone umede, zone riverane, guri ale râurilor – proiectul nu este amplasat în zone umede, riverane, sau guri ale râurilor, dar evacurarea apelor epurate se face în râul Șieu;*

*b) zone costiere şi mediul marin –proiectul nu este amplasat în zonă costieră sau mediu marin;*

*c) zonele montane şi forestiere –* *proiectul este amplasat în intravilanul localității Sărățel, în zonă industrială;*

*d) arii naturale protejate de interes naţional, comunitar, internaţional – proiectul este amplasat în vecinătatea sitului Natura 2000 ROSCI0400 Șieu - Budac, iar apele decantate sunt evacuate în râul Șieu, în sit;*

*e) zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate,conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică – proiectul nu este amplasat în niciuna din zonele de mai sus;*

*f) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – proiectul este amplasat în vecinătatea sitului Natura 2000 ROSCI0400 Șieu - Budac, iar apele decantate sunt evacuate în râul Șieu, în sit;*

*g) zonele cu o densitate mare a populației –* *proiectul este amplasat în intravilanul localității Sărățel, dar densitatea populației nu este foarte mare;*

*h) peisaje şi situri importante din punct de vedere istoric, cultural sau arheologic – proiectul nu este amplasat în zone cu peisaje și situri importante din punct de vedere istoric, cultural și arheologic.*

***3. Tipurile și caracteristicile impactului potenţial:***

***a)******Importanța și extinderea spațială a impactului*** *– lucrările ce urmează a fi executate pentru realizarea proiectului precum și activitatea desfășurată în cadrul acestuia la funcționare, nu vor avea un impact negativ semnificativ asupra factorilor de mediu şi nu vor crea un disconfort pentru populaţie. Impactul se manifestă numai în zona în care se realizează proiectul și numai în faza de realizare a acestuia;*

***b)******Natura impactului -*** *impact relativ redus, nesemnificativ și local, doar pe perioada execuției lucrării.*

***c)******Natura transfrontalieră a impactului*** *– lucrările propuse nu au efect transfrontalier.*

***d)******Intensitatea şi complexitatea impactului***

*- impactul este redus și se manifestă doar asupra factorului de mediu aer și sol și doar pe perioada execuției lucrării;*

*- impactul asupra obiectivelor de conservare pentru care a fost declarat situl Natura 2000 ROSCI0400 Șieu Budac va fi nesemnificativ;*

***e)******Probabilitatea impactului*** *– prin măsurile adoptate, prin tehnologia de execuție și prin dotările prevăzute de investiție probabilitatea apariției unui impact negativ este redusă, manifestată numai pe parcursul realizării investiției.*

***f)******Debutul, durata, frecvenţa şi reversibilitatea impactului*** *– impactul se va manifesta pe perioada de execuţie fiind reversibil odată cu lucrările de refacere a amplasamentului la terminarea lucrării.*

***g) Cumularea impactului cu impactul altor proiecte existente și/sau aprobate -*** *în zonă există propus un proiect de același tip (Decantor apă industrială reciclare PVC, titular: SC TERAPLAST SA), dar efectul cumulat cu acesta, nu este semnificativ;*

***h) Posibilitatea de reducere efectivă a impactului –*** *reducerea impactului se va face prin respectarea măsurilor preventive şi de protecţie a factorilor de mediu propuse (efectuarea lucrărilor cu utilaje și autovehicule verificate tehnic, respectarea programului de lucru și instruirea angajaților, desfășurarea lucrărilor strict pe amplasamentul avizat și refacerea suprafețelor de teren afectate de lucrări, etc.).*

**II. Motivele pe baza cărora s-a stabilit necesitatea neefectuării evaluării adecvate sunt următoarele:**

**−** *proiectul propus* ***intră*** *sub incidența*[*art. 28*](https://lege5.ro/Gratuit/geydqobuge/ordonanta-de-urgenta-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?pid=48878121&d=2019-01-17#p-48878121)*din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea*[*nr. 49/2011*](https://lege5.ro/Gratuit/ge2donzuge/legea-nr-49-2011-pentru-aprobarea-ordonantei-de-urgenta-a-guvernului-nr-57-2007-privind-regimul-ariilor-naturale-protejate-conservarea-habitatelor-naturale-a-florei-si-faunei-salbatice?d=2019-01-17)*, cu modificările și completările ulterioare ÷ fiind amplasat în imediata vecinătate a sitului Natura 2000 ROSCI 0400 Șieu Budac, iar evacuarea apelor epurate se face în râul Șieu, în sit;*

 A obținut **avizul favorabil al ANANP nr. 150 din 11.06.2020**, cu următoarele condiții:

*- amplasarea organizării de șantier în afara sitului Natura 2000 ROSCI0400 Șieu Budac;*

*- este interzisă evacuarea apelor care depășesc VLA-urile stabilite în autorizația de gospodărirea apelor;*

*- este interzisă evacuarea nămolurilor din stația de epurare pe suprafața sitului Natura 2000;*

*- transmiterea rezultatelor monitorizării impuse de Autorizația de mediu nr. 169/30.12.2009, emisă de APM Bistrița-Năsăud în termen de 10 (zece) zile de la primirea acestora;*

*- transmiterea rezultatelor monitorizării impuse de Autorizația de gospodărire a apelor nr. BN 103/23.12.2019, emisă de ABA Someș-Tisa, SGA Bistrița-Năsăud;*

*- respectarea condițiilor impuse în avizul nr. 21/18.02.2020, emis de ANANP;*

*- gestionarea deșeurilor se va realiza conform legislației în vigoare – Legea nr. 211/2011 privind regimul deșeurilor, cu modificările și completările ulterioare;*

*- respectarea prevederilor art. 33 din O.U.G. nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificările și completările ulterioare.*

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă** **sunt următoarele:**

**−** *proiectul propus* ***intră*** *sub incidența prevederilor*[***art. 48***](https://lege5.ro/Gratuit/ge3demru/legea-apelor-nr-107-1996?pid=10135143&d=2019-01-17#p-10135143)***și***[***54***](https://lege5.ro/Gratuit/ge3demru/legea-apelor-nr-107-1996?pid=10135178&d=2019-01-17#p-10135178)*din Legea apelor nr. 107/1996, cu modificările și completările ulterioare.*

*Conform* ***Punctului de vedere nr. 14/28.05.2020****, SGA BN decide că pentru proiectul**propus* ***nu este necesară elaborarea SEICA.***

**Condiţii de realizare a proiectului:**

 ***1.*** *Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

 ***2.*** *Se vor respecta documentația tehnică, normativele și prescripțiile tehnice specifice – date, parametrii – justificare a prezentei decizii.*

 ***3.*** *Nu se ocupă suprafețe suplimentare de teren pe perioada executării lucrărilor, materialele necesare se vor depozita direct în incintă.*

 ***4.*** *Pe parcursul execuţiei lucrărilor se vor lua toate măsurile pentru prevenirea poluărilor accidentale, iar la finalizarea lucrărilor se impune refacerea la starea iniţială a terenurilor afectate de lucrări.*

 ***5.*** *Materialele necesare pe parcursul execuţiei lucrărilor vor fi depozitate numai în locuri special amenajate, astfel încât să se asigure protecţia factorilor de mediu. Se interzice depozitarea necontrolată a deşeurilor.*

 ***6.*** *Mijloacele de transport şi utilajele folosite vor fi întreţinute corespunzător, pentru reducerea emisiilor de noxe în atmosferă şi prevenirea scurgerilor accidentale de carburanţi/lubrifianţi.*

 ***7****. Se va asigura în permanenţă stocul de materiale şi dotări necesare pentru combaterea efectelor poluărilor accidentale (materiale absorbante pentru eventuale scurgeri de carburanţi, uleiuri, etc.).*

 ***8.*** *La încheierea lucrărilor se vor îndepărta atât materialele rămase neutilizate, cât şi deşeurile rezultate în timpul lucrărilor.*

 ***9.*** *Se interzice accesul de pe amplasament pe drumurile publice cu utilaje şi mijloace de transport necurăţate.*

***10.*** *Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.* *Colectarea deşeurilor menajere se va face în mod selectiv (cel puţin în 3 categorii), depozitarea temporară fiind realizată doar în incintă. Se va întocmi evidenţa tuturor categoriilor de deşeuri conform prevederilor H.G. nr. 856/2002, cu modificările și completările ulterioare.*

*Gestionarea deșeurilor se va face cu respectarea strictă a prevederilor Legii nr. 211/2011 privind regimul deşeurilor, cu modificările și completările ulterioare.*

***11.*** *Atât pentru perioada execuţiei lucrărilor, cât şi în perioada de funcţionare a obiectivului, se vor lua toate măsurile necesare pentru:*

***-*** *evitarea scurgerilor accidentale de produse petroliere de la mijloacele de transport utilizate;*

 ***-*** *evitarea depozitării necontrolate a materialelor folosite şi a deşeurilor rezultate;*

 ***-*** *asigurarea permanentă a stocului de materiale și dotări necesare pentru combaterea efectelor poluărilor accidentale (materiale absorbante).*

***12.*** *Titularul proiectului și antreprenorul/constructorul sunt obligați să respecte și să implementeze toate măsurile de reducere a impactului, precum și condițiile**prevăzute în documentația care a stat la baza emiterii prezentei decizii.*

***13.*** *Alimentarea cu carburanţi a mijloacelor auto și schimburile de ulei se vor face numai pe amplasamente autorizate.*

***14.*** *Se vor respecta toate condițiile și măsurile din Avizul de gospodărire a apelor.*

***15.*** *În scopul conservării speciilor de interes comunitar pentru care a fost declarat situl Natura2000 ROSCI0400 Șieu Budac, în zona de implementarea a proiectului se interzice:*

 *- orice formă de recoltare, capturare, ucidere, distrugere sau vătămare a exemplarelor aflate în mediul lor natural, în oricare dintre stadiile ciclului lor biologic;*

 *- perturbarea intenţionată în cursul perioadei de reproducere, de creştere, de hibernare şi de migraţie a faunei sălbatice;*

 *- deteriorarea şi/sau distrugerea locurilor de reproducere, de odihnă ori de hrănire;*

 *- efectuarea de lucrări de orice fel în albia minoră a râului Șieu, care pot duce la modificări ale cursului de apă, configurației malurilor, precum și funcțiilor hidrologice ale acestuia, pentru a evita afectarea speciilor de pești pentru care a fost declarat situl;*

 *- orice intervenții asupra malurilor râului Șieu, precum și distrugerea sau degradarea vegetației de pe malurile râului (rădăcini, arbori, lăstăriș, etc.), în vederea evitării fragmentării habitatului vidrei și a speciilor de amfibieni și reptile;*

 *- realizarea de căi noi de acces pe suprafața ariei protejate;*

 *- abandonarea de resturi menajere sau alte deşeuri în zona de implementarea a proiectului şi pe suprafața sitului;*

 *- circulația și parcarea utilajelor în afara incintei și a drumurilor de acces, în albia minoră și pe malurile râului;*

 *- depozitarea de carburanți și uleiuri pe suprafața sitului și/sau deversarea acestora în apa râului Șieu;*

 *Echipele de muncitori care vor efectua lucrările vor fi instruite cu privire la existența sitului Natura 2000 în zona de implementare a proiectului și asupra măsurilor și responsabilităților privind protecția acestuia.*

*În timpul execuției lucrărilor se vor lua toate măsurile necesare în vederea menținerii stării actuale de conservare a speciilor de interes comunitar;*

 *Se vor respecta prevederile legale în domeniul protecţiei mediului înconjurător, îndeosebi privind conservarea valorilor naturale prevăzute de Directiva 92/43/CEE privind conservarea habitatelor naturale şi a speciilor de faună şi floră sălbatică, respectiv:*

*• Ordinul nr. 46/2016 privind instituirea regimului de arie naturala protejată şi declararea siturilor de importanţă comunitară ca parte integranta a Reţelei ecologice europene Natura 2000 in Romania;*

*• O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare;*

***16.*** *La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean Bistrița-Năsăud al Gărzii Naționale de Mediu pentru verificarea conformării cu actul de reglementare și va solicita și obține revizuirea autorizației de mediu.*

**Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.**

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1), în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2019-01-10), cu modificările și completările ulterioare.

DIRECTOR EXECUTIV,

biolog-chimist Sever Ioan ROMAN

 ŞEF SERVICIU ŞEF SERVICIU

 AVIZE, ACORDURI, AUTORIZAŢII, CALITATEA FACTORILOR DE MEDIU

 ing. Marinela Suciu ing. Anca Zaharie

 ÎNTOCMIT, ÎNTOCMIT,

 chim. Rodica Sălăjan biolog Crina Năstase

**AGENŢIA PENTRU PROTECŢIA MEDIULUI BISTRIȚA-NĂSĂUD**

Adresa: strada Parcului nr.20, Bistrița, Cod 420035 , Jud. Bistrița-Năsăud

E-mail: office@apmbn.anpm.ro ; Tel. 0263 224 064; Fax 0263 223 709

|  |
| --- |
| *Operator de date cu caracter personal, conform Regulamentului (UE) 2016/679* |